TPS เคาะราคาไอพีโอ 2.50 บาท จองซื้อ 5-7 พ.ย. พร้อมเข้าเทรด 15 พ.ย.นี้
TPS เคาะราคาไอพีโอ 2.50 บาท จองซื้อ 5-7 พ.ย. พร้อมเข้าเทรด 15 พ.ย.นี้
TPS เคาะราคาไอพีโอ 2.50 บาท จองซื้อ 5-7 พ.ย. พร้อมเข้าเทรด 15 พ.ย.นี้
4 พ.ย. 2562

บริษัท เดอะแพรคทิเคิลโซลูชั่น จำกัด (มหาชน) หรือ TPS ประกาศราคาเสนอขายหุ้นสามัญเพิ่มทุนต่อประชาชนทั่วไปครั้งแรก (IPO) ที่หุ้นละ 2.50 บาท เปิดให้จองซื้อวันที่ 5-7 พ.ย.และคาดว่าจะสามารถเข้าทำการซื้อขายในตลาดหลักทรัพย์ เอ็ม เอ ไอ (mai) ในวันที่ 15 พ.ย.นี้ โดยมีบริษัทหลักทรัพย์ เคจีไอ (ประเทศไทย) จำกัด (มหาชน) เป็นที่ปรึกษาทางการเงิน
ทั้งนี้ TPS จะเสนอขายหุ้น IPO จำนวน 80 ล้านหุ้น มูลค่าที่ตราไว้ (พาร์) 0.50 บาทต่อหุ้น คิดเป็นสัดส่วน 28.57% ของจำนวนหุ้นสามัญที่จดทะเบียนแล้วทั้งหมด วัตถุประสงค์เพื่อนำเงินที่ได้จากการระดมทุนไปใช้คืนหนี้เงินกู้ยืมจากสถาบันการเงิน จากการลงทุนก่อสร้างอาคารสำนักงานแห่งใหม่ ประมาณ 20-30 ล้านบาท, การจัดตั้ง Network Operation Center: NOC, การจัดตั้ง DEMO Data Center, Security and Collaboration และที่เหลือจะใช้เป็นเงินทุนหมุนเวียนในกิจการ